|  |  |  |
| --- | --- | --- |
| **Arvamuse esitaja** | **Arvamus/küsimus** | **vastus** |
| Margus Karro 04.05.2022 | 1. MK-1 järgi soovitakse minu maal Vaikuse 3 teha uus liitumine/kaevetööd. Ei ole liitumiskohaga nõus, tehke liitumine Järvesuu 2 maaalal. | Liitumiskoht tehakse Järvesuu tn 2 kinnistult. |
|  | 1. Kanalisatsiooni liitumispunkt K-1 ei sobi, sobib K-2. | arvestame |
|  | 1. Kas saab häiritud või katkestatud Pikk tn 4 veega varustus? Täna tuleb vesi Pikk tn.4 ja 2 kinnistutele läbi Järvesuu 2, 2a ja 4 kinnistute. | Ühenduste teostamise ajaks on veekatkestus vältimatu. |
|  | 1. Kehtivad piirangutes ei ole märgitud Järvesuu 2 maale seatud servitud minu kinnistu Pikk 4 kasuks.   Gaasitrass (kesksurve) on plaanil vähe märgatav. | Dp seletuskirja p 3.3. Kehtivad piirangud: lisatakse kehtiv reaalservituut Järvesuu tn 2 kinnisasjal tähtajatult ja tasuta servituut gaasipaigaldise valdamiseks, valitsemiseks ja käsutamiseks.  Parema nähtavuse tagamiseks eemaldatakse tehnovõrkude joonisel alade intensiivsed värvid |
|  | 1. Kuidas tagatakse Pikk tn 4 asuva kaupluse elektriga varustatus?Planeeringuala läbib kagunurgas Elektrilevi OÜ-le kuuluv keskpinge õhuliin ja Järvesuu tänava ääres asuvad Elektrilevi OÜ-le kuuluv maakaabelliinid, mis varustavad planeeringualal olevat kauplusehoonet ja ka Pikk tn 4 kauplusehoonet. | Pikk tn 4 elektriga varustamine ei muutu seoses Coop kaulpuse detailplaneeringuga. Tehnovõrkude täpne lahendus töötatakse välja projekteerimise etapis. |
|  | 1. Müra.   *Edasisel projekteerimisel on oluline jälgida et müra tekitavad seadmed / seadmete välisosad paigaldataks eluhoonetest võimalikult kaugele.* Sellega viiakse müra tekitavad seadmed minu kinnistute poole, tekitades minule olulisi probleeme tulevikus. Ei ole sellega nõus, paigaldage seadmed nii, et need eitekitaks müra (müratõkke seinad, eraldi ruumid vm.)  *Detailplaneeringuga on kavandatud kaubandusettevõte, mille territooriumil ja ruumides on lubatud kõrgemad müratasemed, kui puhke- ja elamualadel.*  *Ventilatsiooni väljaviikude projekteerimisel tuleb arvestada, et need ei tohi olla suunatud olemasolevate elamute suunas.*  Pikk tn 2 asub elamu (ehitatud 1926 aastal), Pikk tn 4 teisele korrusele on ettenähtud eluruumid ja ka Vaikuse tn 3 on plaanis tulevikus elamu ehitada.  Müra mõju inimese tervisele ja heolule.  Planeeritav kaubandushoone tehnorajatised/kompressorid/jne. tekitavad müra. Kuidas detailplaneeringus hinnatakse mürareostuse riski ja kas on võetud meetmed kasutusele?  Planeeritav turuplats liigub maadevahetusega minu kinnistute vastu.  Plaanitaval turuplatsil tekib tulevikus müra. Kuidas selle mäju vähendamist plaanitakse? | Rajatava kaubandushoone territooriumil ja hoones on lubatud kõrgemad müratasemed kui puhke- ja elamualadel. Müra normtasemed ruumides peavad vastama Sotsiaalministri 04.03.2002. a määrusele nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“ ja Eesti Standardis 842:2003 „Ehitiste heliisolatsiooninõuded. Kaitse müra eest“ esitatud normtasemetele. Üle normatiivse ventilatsiooniseadmete müra väliskeskkonda suunamine pole lubatud.  Planeeringualal nihkub tutruplats praeguse kaupluse asukohale. Turuplats ei tekita müra. |
|  | 1. Kuidas on lahendatud loodavale turuplatsile avaliku tualeti vajadus?   Täna vald ei hoolda turuplatsil olemasolevat käimlat. | Avalikuks kasutamiseks on WC kavandatud uue kaupluse koossesiu. Praegune kuivkäimla platsilt likvideeritakse. |
| Silvi Laanetu 09.05.2022 | 1. Viis, kuidas Setomaa Vallavalitsus järjekordselt ehitustegevst suunab ja läbi viib ei taga meie vallale parimat arengut ega ilusamat elukeskkonda. Praegu avalikkusele nähtaval olevate dokumentide järgi toimub Värska aleviku südames minu hinnangul laohoone ja laoplatsi arendus.  Seni kuni ei ole avalikustatud, milline saab olema uus turuplats selle gigantse ja jubeda välimusega kaupluse ja parkla kõrval ei saa positiivset hinnangut planeeritava ala ja ehituse kohta mina anda. | Arhitektuurinõuded on kajastatud detailplaneeringu seletuskirjas punktis 5.4. |
|  | 2. Minu hinnangul peaks selle detailplaneeringugu ala hõivama ka busssijaama ja osa järvesuu tänavast. | Järvesuu tänav on osaliselt haaratud. |
|  | 3. See, et kortermaja elanikke ja valla Arengu-ja planeerimiskomisjoni pole asjast huvitatud isikute hulka arvatud on äärmiselt taunitav ja ebaõiglane lähenemine. | Detailplaneerigut koostatakse vastavalt planeerimsseadusele.  Igal isikul on õigus olla kaasatud ja avaldada selleks soovi. Detailplaneeringu teated on avaldatud vastavalt seaduses toodule, avalikult nähtaval valla veebilehel.  Samuti on detailplaneeringu avalikul väljapanekul kõikidel huvitatud isikutel õigus arvamust avaldada. |
| M.Hunt  03.08.2022 | Vaadates põhijoonist, tahaks ära märkida, et selline kaupluse asend ei pruugi parim lahendus olla. Planeeritud asend tekitab olukorra, kus kauplusehoone lõikab maa-ala  pooleks. Järvesuu tänava elanikud näevad ainult poe tagaseina. Jääb kitsas riba liikluseks, mida takistab väljasõit poe eest ja parkimiskohad hoone kõrval. Ärme unusta ka  päästeautode väljasõitu. Dokumentides on juttu kaupluse seadmete mürast. Praeguste plaanide kohaselt hakkab lisaks soojuspumpadele kanduma ka autode müra parklast Pikk  2 ja Vaikuse 3 kruntidele.Mõtlen, kas keegi selle peale pole tulnud, et paigutada kauplusehoone tagasein vastu.  Vaikuse 5 krunti(jätta liikumistee kaubaautodele). Parkla oleks praeguse turuplatsi ja Järvesuu 6 vanade majade kohal. Oleks kena vaade poeesisele ja parklale nii bussijaama kui ka kortermajade poolt. Tekiks avarus ja hea nähtavus Järvesuu tn majade ja bussijaama vahele. Autode müra mõju jääb enamvähem samaks nagu praegu. | Olete oma 03.08.2022 kirjaga teinud ettepaneku planeeringus näidatud rajatava kaupluse positsiooni keerata sissekäiguga Järvesuu tänava poole.  Planeerimisprotsessi käigus on kaalutud erinevaid variante. Peafassaad on planeeritud avanema aleviku peatänava suunas. Kauplusehoone on paigutatud kinnistule arvestades klientide juurdepääsu, kaupluse kaubaga varustamist ning tehnosüsteemide rajamise võimalusi. Kauplusehoone selline paigutus tekitab eraldatuse suureneva liiklusega kaupluseesisel parkla- ja turualal ning kortermajade juures asuval õuealal.  Müra tekitavad tehnilised seadmed on paigutatud eluhoonetest võimalikult kaugele. Päästeautode väljasõitu planeering ei muuda.  Paigutades hoone teisiti kaoks ära ala sademevee immutamiseks – kuna piirkonnas puudub sademevee kanalisatsioonitorustik ja kraavid, siis tuleb kogu sademevesi immutada pinnasesse saada omal kinnistul. |
| 27.08.2022 | Planeering tekitab eraldatuse, loen.  Mina arvan, et selline eraldatus just asja hulluks teebki.  Olen oma elu Värskas veetnud, ligi 43 aastat. Sellest 25 aastat elanud Järvesuu täna korteri(te)s. Olen 17 aastat päästekomandost näinud, mis liiklus käib Järvesuu tänaval. Vaatan neid neljarattalisi rakette, mis kortermajade ja bussijaama vahel lendavad ja imestan, et raskeid õnnetusi pole juhtunud. Lubatud 20km/h kiirusega sõitvad juhid võib ühe käe sõrmedel kokku lugeda. Komando ja kokkuostu vahelisel kitsaskohal pole ükski skatepargiskäiv laps auto alla jäänud. See on tore.Praegune lahendus bussijaama ja poe vahel... see on midagi väga hullu. Poe ukse ees parkivad autod ja mikrobussid pargivad tee kinni. Järvesuu kortermajade poolt tulles autoga ja ka päästeautoga on ohtlik. Jalakäijad liiguvad poe ja bussijaama vahel, astuvad ootamatult poe ukse ees parkivate sõidukite vahelt ette. Uskuge, seal on ohtlikke olukordi iga päev. Nüüd, kui on võimalus lahendada olukord, tahetakse teha ikka nii, et ohud jääks alles. Mille jaoks on vaja eraldatust? Parkimiskohad vahetult liikumistee kõrvale poe otsa juurde? Poe nurga tagant väljuvad autod, jalakäijad, ratturid? Miks peaks kortermajade elanikud vahtima maja tagaseina ja poodi käima ümber nurga? Milleks liigendada avarust? Kas tõesti avaram ja ohutum kodukoht ei oleks parem? Kui soovida kortermajade juurde rahulikumat keskkonda, siis praeguse plaaniga seda ei saavuta. Parem piiratagu sõidukite ebaseaduslikku õuealalt läbisõitu Vaikuse tänavalt. Müra tekivad seadmed on ka praegu majade suunas poe seinal. Mina küll pole tähele pannud, et need eriti kaigele kostuks. Kõige suurem müraallikas on praegusel ajal hr. Karro kukk, kes kireb kogu valge aja iga 5 sekundi järel, aga see selleks. Tehnoseadmeid on võimalik paigaldada iga seina peale. Tegelen ise soojuspumpade paigaldamisega neljandat aastat ja olen sellega enamvähem kursis. Ei usu, et ka sademevee juhtimine suuri probleeme tekitab. Pikale tänavale avatus jääb alles ka minu poolt pakutava lahendusega. Palun kaaluda variandid veelkord läbi. |  |
|  |  |  |